เทศบัญญัติเทศบาลตำบลร่อนทองเทศบัญญัติเทศบาลตำบลร่อนทองเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลร่อนทองอำเภอบางสะพาน จังหวัดประจวบคีรีขันธ์พ.ศ.๒๕๕๓[๑] อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลร่อนทองโดยความเห็นชอบของสภาเทศบาลตำบลร่อนทอง จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลร่อนทองเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลร่อนทอง อำเภอบางสะพานจังหวัดประจวบคีรีขันธ์ พ.ศ. ๒๕๕๓ข้อ ๒ เทศบัญญัตินี้ให้ใช้บังคับตั้งแต่วันที่ ๑๓ตุลาคม พ.ศ. ๒๕๕๓เป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมชุมชนบางสะพาน(ปรับปรุงครั้งที่ ๑) ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณ ด้านเหนือจดเส้นตั้งฉากกับทางหลวงแผ่นดินหมายเลข ๔ (ถนนเพชรเกษม) ฟากตะวันตกที่จุดซึ่งอยู่ห่างจากถนนทางหลวงชนบท ปข ๑๐๓๒ บ้านเกาะยายฉิม - บ้านคลองลอยบรรจบกับทางหลวงแผ่นดินหมายเลข ๔ (ถนนเพชรเกษม) ฟากตะวันตกไปทางทิศตะวันออกเฉียงเหนือตามแนวทางหลวงแผ่นดินหมายเลข๔ (ถนนเพชรเกษม) เป็นระยะ ๑,๐๐๐ เมตรและแนวเขตป่าสงวนแห่งชาติ ป่าเขาไชยราชและป่าคลองกรูด ด้านตะวันออก จดเส้นขนานระยะ ๑,๖๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม) และเส้นตั้งฉากกับทางหลวงแผ่นดินหมายเลข๓๑๖๙ ฟากใต้ ที่จุดซึ่งอยู่ห่างจากถนนเพชรเกษม - ชายทะเล ๓บรรจบกับทางหลวงแผ่นดินหมายเลข ๓๑๖๙ ฟากเหนือ ไปทางทิศตะวันออกเฉียงใต้ ตามแนวทางหลวงแผ่นดินหมายเลข๓๑๖๙ เป็นระยะ ๗๐๐ เมตร ด้านใต้ จดถนนวังยาว - บึงผักหนาม ฟากเหนือ และซอยเพชรเกษม๒๘ ฟากเหนือ ด้านตะวันตก จดเส้นขนานระยะ ๑,๐๐๐เมตร กับทางหลวงแผ่นดินหมายเลข ๔ (ถนนเพชรเกษม) กองร้อยตำรวจตระเวนชายแดนที่ ๑๔๗ เส้นขนานระยะ๕๐ เมตร กับคลองทองฝั่งตะวันออก การประปาส่วนภูมิภาคสาขาบางสะพาน (สถานีจ่ายน้ำตำบลร่อนทอง)และวัดทุ่งขวางทั้งนี้ ยกเว้น โรงเรียน ธนาคารออมสินสถานีอนามัยตำบลร่อนทอง วัดเกาะยายฉิม ที่ดินตามหนังสือสำคัญที่หลวงเลขที่ ๑๖๕๕๘ตำบลร่อนทอง การประปาส่วนภูมิภาคสาขาบางสะพาน (สถานีจ่ายน้ำตำบลร่อนทอง)วัดทุ่งขวาง สำนักงานที่ดินจังหวัดประจวบคีรีขันธ์ สาขาบางสะพานพื้นที่ในบริเวณที่ ๒ และบริเวณที่ ๓บริเวณที่ ๒ หมายความว่า(๑) พื้นที่ในบริเวณ ด้านเหนือ จดทางหลวงชนบท ปข ๑๐๓๒ บ้านเกาะยายฉิม - บ้านคลองลอย ฟากใต้โรงเรียนธนาคารออมสิน เส้นตั้งฉากกับทางหลวงแผ่นดินหมายเลข ๔ (ถนนเพชรเกษม) ฟากตะวันออกและฟากตะวันตกที่จุดซึ่งอยู่ห่างจากทางหลวงชนบทที่ ปข ๑๐๓๒ บ้านเกาะยายฉิม - บ้านคลองลอย บรรจบกับทางหลวงแผ่นดินหมายเลข๔ (ถนนเพชรเกษม) ฟากตะวันตก ไปทางทิศตะวันออกเฉียงใต้ตามแนวทางหลวงแผ่นดินหมายเลข๔ (ถนนเพชรเกษม) เป็นระยะ ๕๐๐ เมตร และแนวเขตที่ดินตามหนังสือสำคัญสำหรับที่หลวงเลขที่๑๖๕๕๘ ตำบลร่อนทอง ด้านตะวันออก จดถนนสาธารณะไม่ปรากฏชื่อฟากตะวันตก อาคารชุมสายโทรศัพท์ร่อนทอง เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๔ (ถนนเพชรเกษม) ฟากตะวันตก และเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม) ฟากตะวันออก ด้านใต้ จดเส้นตั้งฉากกับทางหลวงแผ่นดินหมายเลข๔ (ถนนเพชรเกษม) ฟากตะวันตกและฟากตะวันออก ที่จุดซึ่งอยู่ห่างจากทางหลวงชนบท ปข๑๐๓๒ บ้านเกาะยายฉิม - บ้านคลองลอย บรรจบกับ ทางหลวงแผ่นดินหมายเลข ๔(ถนนเพชรเกษม) ไปทางทิศตะวันตกเฉียงใต้ตามแนวทางหลวงแผ่นดินหมายเลข ๔ (ถนนเพชรเกษม)เป็นระยะ ๘๐๐ เมตร ด้านตะวันตก จดวัดเกาะยายฉิมเส้นตั้งฉากกับทางหลวงชนบทที่ ปข ๑๐๓๒ บ้านเกาะยายฉิม - บ้านคลองลอย ฟากตะวันตกที่จุดซึ่งห่างจากทางหลวงชนบทที่ ปข ๑๐๓๒ บ้านเกาะยายฉิม - บ้านคลองลอยบรรจบกับทางหลวงแผ่นดินหมายเลข ๔ (ถนนเพชรเกษม) ฟากตะวันตกไปทางทิศตะวันตกเฉียงเหนือตามแนวทางหลวงชนบทที่ ปข ๑๐๓๒ บ้านเกาะยายฉิม - บ้านคลองลอยเป็นระยะ ๘๐๐ เมตร และเส้นขนานระยะ ๕๐ เมตร กับคลองทอง ฝั่งตะวันออก(๒) พื้นที่ในบริเวณ ด้านเหนือ จดเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข๓๑๖๙ และเส้นตั้งฉากกับทางหลวงแผ่นดินหมายเลข ๔ (ถนนเพชรเกษม) ฟากตะวันตก ที่จุดซึ่งลากต่อจากเส้นขนานระยะ๖๐๐ เมตร กับศูนย์กลางทางหลวงแผ่นดินหมายเลข ๓๑๖๙ ด้านตะวันออกจดเส้นขนานระยะ ๑๐๐ เมตร กับศูนย์กลางถนนเพชรเกษม - ชายทะเล ๓และเส้นตั้งฉากกับทางหลวงแผ่นดินหมายเลข ๓๑๖๙ ฟากใต้ที่จุดซึ่งลากต่อจากเส้นขนานระยะ ๑๐๐ เมตร กับศูนย์กลางถนนเพชรเกษม - ชายทะเล ๓ ด้านใต้ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๖๙ และเส้นตั้งฉากกับทางหลวงแผ่นดินหมายเลข ๔(ถนนเพชรเกษม) ฟากตะวันตก ที่จุดซึ่งลากต่อจากเส้นขนาน ๓๐๐ เมตรกับศูนย์กลางทางหลวงแผ่นดินหมายเลข ๓๑๖๙ ด้านตะวันตกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)และเส้นขนานระยะ ๕๐ เมตร กับคลองทองฝั่งตะวันออกทั้งนี้ ยกเว้นพื้นที่ในบริเวณที่ ๓บริเวณที่ ๓ หมายความว่า(๑) พื้นที่ในบริเวณ ด้านเหนือ จดโรงเรียน ธนาคารออมสิน และสถานีอนามัยตำบลร่อนทอง และแนวเขตที่ดินตามหนังสือสำคัญสำหรับที่หลวงเลขที่๑๖๕๕๘ ตำบลร่อนทอง ด้านตะวันออก จดทางหลวงแผ่นดินหมายเลข๔ (ถนนเพชรเกษม) ฟากตะวันตก และเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๔ (ถนนเพชรเกษม) ด้านใต้จดเส้นตั้งฉากกับทางหลวงแผ่นดินหมายเลข ๔ (ถนนเพชรเกษม) ฟากตะวันตกและฟากตะวันออกที่จุดซึ่งอยู่ห่างจากทางหลวงชนบท ปข ๑๐๓๒ บ้านเกาะยายฉิม - บ้านคลองลอยบรรจบกับทางหลวงแผ่นดินหมายเลข ๔ (ถนนเพชรเกษม)ไปทางทิศใต้ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๕๐๐ เมตร ด้านตะวันตก จดถนนสาธารณะไม่ปรากฏชื่อฟากตะวันออก และเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๔(ถนนเพชรเกษม)ทั้งนี้ยกเว้นศูนย์พัฒนาเด็กเล็กเทศบาลตำบลร่อนทอง(๒) พื้นที่ในบริเวณ ด้านเหนือ จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๓๑๖๙ และเส้นตั้งฉากกับทางหลวงแผ่นดินหมายเลข ๔ (ถนนเพชรเกษม) ฟากตะวันตกที่จุดซึ่งลากต่อจากเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๑๖๙ด้านตะวันออก จดเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม) ด้านใต้ จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข๓๑๖๙ และเส้นตั้งฉากกับทางหลวงแผ่นดินหมายเลข ๔ (ถนนเพชรเกษม)ที่จุดซึ่งลากต่อจากเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๑๖๙ด้านตะวันตก จดเส้นขนานระยะ ๑๐๐ เมตร กับทางหลวงแผ่นดินหมายเลข๔ (ถนนเพชรเกษม)บริเวณที่ ๔ หมายความว่าพื้นที่ในบริเวณเขตเทศบาลตำบลร่อนทอง ยกเว้นบริเวณที่ ๑ บริเวณที่ ๒ บริเวณที่ ๓บริเวณที่ ๕ กองร้อยตำรวจตระเวนชายแดนที่ ๑๔๗ วัดทุ่งทับทอง สำนักสงฆ์วังยาวและโรงเรียนบ้านดอนสำนักบริเวณที่ ๕ หมายความว่า พื้นที่ในบริเวณ ๒ ฝั่งซึ่งเป็นเส้นขนานระยะ ๕๐ เมตร กับคลองทอง เริ่มต้นจากแนวเขตป่าสงวนแห่งชาติป่าเขาไชยราชและป่าคลองกรูด ไปทางทิศใต้ ตามแนวคลองทองจนบรรจบกับแนวเขตเทศบาลตำบลร่อนทองบริเวณฝั่งตะวันตก ซึ่งเป็นเส้นขนานระยะ ๕๐ เมตร กับคลองพันลำเริ่มต้นจากแนวเขตเทศบาลตำบลร่อนทอง ด้านตะวันออก ไปทางทิศใต้ตามแนวคลองพันลำจนบรรจบกับเส้นขนานระยะ ๕๐ เมตร กับคลองบางสะพานใหญ่ ฝั่งเหนือ และบริเวณฝั่งเหนือซึ่งเป็นเส้นขนานระยะ ๕๐ เมตร กับคลองบางสะพานใหญ่เริ่มต้นจากทางหลวงแผ่นดินหมายเลข ๔ (ถนนเพชรเกษม) ฟากตะวันออกไปทางทิศตะวันออกและตะวันออกเฉียงใต้ ตามแนวคลองบางสะพานใหญ่ฝั่งเหนือจนบรรจบกับเส้นขนานระยะ ๕๐ เมตร กับคลองพันลำฝั่งตะวันตก ยกเว้นกองร้อยตำรวจตะเวนชายแดนที่ ๑๔๗ การประปาส่วนภูมิภาคสาขาบางสะพาน(สถานีจ่ายน้ำตำบลร่อนทอง) วัดทุ่งขวาง และหน่วยป้องกันรักษาป่า ปข.๒ทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) กำจัดมูลฝอยการก่อสร้างอาคารริมทางหลวงแผ่นดินหมายเลข ๔ต้องมีที่ว่างตามแนวขนานริมเขตทางไม่น้อยกว่า ๖ เมตรข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุการก่อสร้างอาคารริมทางหลวงแผ่นดินหมายเลข ๔ต้องมีที่ว่างตามแนวขนานริมเขตทางไม่น้อยกว่า ๖ เมตรข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึง ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุการก่อสร้างอาคารริมทางหลวงแผ่นดินหมายเลข ๔ต้องมีที่ว่างตามแนวขนานริมเขตทางไม่น้อยกว่า ๖ เมตรข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) จัดสรรที่ดินเพื่อประกอบอุตสาหกรรม(๕) จัดสรรที่ดินเพื่อประกอบพาณิชยกรรมเว้นแต่เป็นการจัดสรรที่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖)การอยู่อาศัยหรือประกอบพาณิชยกรรมประเภทอาคารขนาดใหญ่(๗)การอยู่อาศัยหรือประกอบพาณิชยกรรมประเภทห้องแถว บ้านแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) การอยู่อาศัยประเภทห้องชุด อาคารชุดหรือหอพักถ้ามีการก่อสร้างอาคารตามกฎหมายว่าด้วยการจัดสรรที่ดินเพื่อประกอบพาณิชยกรรมตาม(๕) และเพื่อการอยู่อาศัยหรือประกอบพาณิชยกรรมประเภทห้องแถว บ้านแถว หรือตึกแถวตาม(๗) ดำเนินการอยู่ในการจัดสรรที่ดินเพื่อการอยู่อาศัยโครงการเดียวกันต้องก่อสร้างอาคารเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดการก่อสร้างอาคารริมทางหลวงแผ่นดินหมายเลข ๔ต้องมีที่ว่างตามแนวขนานริมเขตทางไม่น้อยกว่า ๖ เมตรข้อ ๘ ภายในบริเวณที่ ๕เจ้าของหรือผู้ครอบครองที่ดินโดยชอบด้วยกฎหมายให้ก่อสร้างอาคารเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อมการอยู่อาศัยการเกษตรกรรมหรือที่เกี่ยวข้องกับการเกษตรกรรมการสาธารณูปโภคและสาธารณูปการหรือสาธารณประโยชน์เท่านั้นห้ามมิให้บุคคลใดก่อสร้างอาคาร ดังต่อไปนี้(๑) จัดสรรที่ดินเพื่อการอยู่อาศัย(๒) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๓) การอยู่อาศัยประเภทอาคารขนาดใหญ่(๔) การอยู่อาศัยประเภทห้องแถว บ้านแถวหรือตึกแถว(๕) การอยู่อาศัยประเภทห้องชุด อาคารชุดหรือหอพักการก่อสร้างอาคารริมฝั่งแม่น้ำ ลำคลองหรือแหล่งน้ำสาธารณะต้องมีที่ว่างตามแนวขนานริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภค และระยะที่เกิน ๖เมตร ถึง ๑๕ เมตร ห้ามก่อสร้างอาคารสูงเกิน ๘ เมตรข้อ ๙ ภายในบริเวณพื้นที่ที่กำหนดไว้ตามข้อ ๔ ข้อ๕ ข้อ ๖ ข้อ ๗ และข้อ ๘ ห้ามมิให้บุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีตำบลร่อนทองรักษาการตามเทศบัญญัตินี้ประกาศณ วันที่ ๔ มีนาคม พ.ศ. ๒๕๕๓พงษ์ศักดิ์แย้มพรายนายกเทศมนตรีตำบลร่อนทอง[เอกสารแนบท้าย]๑.แผนที่ท้ายเทศบัญญัติเทศบาลตำบลร่อนทอง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลร่อนทอง อำเภอบางสะพาน จังหวัดประจวบคีรีขันธ์ พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๔สิงหาคม ๒๕๕๓นันทนภัสร์/ตรวจ๒๔สิงหาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๙๘ ง/หน้า ๙๑/๑๘ สิงหาคม ๒๕๕๓